אליפות העולם למכוניות ספורט

אליפות העולם למכוניות ספורט (באנגלית: World Sportscar Championship) הייתה סדרת תחרויות במרוצי סיבולת למכוניות ספורט של ארגון ה-FIA אשר נערכה בין השנים 1953–1992.

האליפות התפתחה מאוסף של מרוצי סיבולת עצמאיים החשובים ביותר שהתקיימו בשנים ההן באירופה ובארצות הברית, אל תוך סדרת אליפות עולם מקצוענית המנוהלת על ידי הפדרציה הבין-לאומית לרכב (FIA), בה השתתפו מיטב יצרני המכוניות ומיטב נהגי המרוצים. לאורך השנים השתנה שמה הרשמי של האליפות אולם לרוב נותרה מוכרת בשמה המקורי בעת היווסדה: האליפות העולמית למכונית ספורט. בשנת 1992 בוטלה האליפות וחזרה לראשונה בשנים 2010–2011 תחת המיתוג גביע הלה מאן הבין יבשתי. החל משנת 2012 מתקיימת תחת השם אליפות העולם במרוצי סיבולת של FIA.

היסטוריה
שנות ה-50
אליפות העולם נוסדה בשנת 1953 על ידי הפדרציה הבין-לאומית לרכב (FIA) ובמקור הורכבה משבעה מרוצי סיבולת בין-לאומיים החשובים ביותר בתקופה. המרוץ הראשון שנערך כחלק מן האליפות היה מרוץ 12 השעות של סברינג. בין יצרניות הרכב העיקריות אשר השתתפו בה בשנים הראשונות להיווסדה ניתן למנות את פרארי, אלפא רומיאו, מזראטי, אסטון מרטין, יגואר, מרצדס-בנץ ופורשה. נהגי המרוץ שהתחרו באליפות היו מקצועניים וחלקם הגדול עם ניסיון נהיגה בפורמולה 1. בשנים הראשונות כל המכוניות המשתתפות התחרו יחד על ניצחון המרוץ, ובשנים מאוחרות יותר חולקו לקטגוריות נפרדות וסווגו על פי נתונים דומים.

שנות ה-60
בשנת 1962 מיתג ארגון ה-FIA את אליפות העולם תחת השם החדש האליפות הבין-לאומית ליצרני GT. בנוסף בשנה זו הורחבה האליפות ל-15 מרוצים בעונה וכללה כעת שלוש קטגוריות שונות המיועדות למכוניות בעלי נפח דומה: קטגוריה עד 1,000 סמ"ק, עד 2,000 סמ"ק ומעל 2,000 סמ"ק. בשנת 1963 נוספו עוד שבעה מרוצים ונוספה גם קטגוריה בכירה למכוניות אבטיפוס (Prototype) ייעודיות. בשנת 1963 קטגוריית הבסיס עד 1,000 סמ"ק הורחבה ל-1,300 סמ"ק ושמה שונה לקטגוריה 1, שמה של קטגוריית עד 2,000 סמ"ק שונה לקטגוריה 2 ושמה של קטגוריית מעל 2,000 סמ"ק שונה לקטגוריה 3. קטגוריה 3 נועדה למשוך יצרניות אמריקניות מאחר שלא הגבילה את נפח המנוע של המכוניות המתחרות בה.

מרוצים
חלק מן המרוצים העיקריים באליפות לאורך השנים:
 מרוץ 24 השעות של לה מאן
 מילה מילייה
 מרוץ אלף הקילומטר של נורבורגרינג
 מרוץ 12 השעות של סברינג
 קאררה פאנאמריקנה
 טארגה פלוריו
 מרוץ 24 השעות של דייטונה
 מרוץ 1,000 הק"מ של בואנוס איירס
 מרוץ אלף הקילומטר של סילברסטון

זוכי האליפות
ממוזער|200px|מרצדס-בנץ C11
ממוזער|200px|פרארי 250 GTO זכתה באליפות 5 פעמים ברציפות בשנות השישים
ממוזער|200px|פורשה 956 זכתה באליפות 5 פעמים ברציפות בשנות השמונים
ממוזער|200px|מרצדס-בנץ 300 SLR זכתה באליפות 1955
ממוזער|200px|פורשה 935
ממוזער|200px|לנצ'יה מונטה קרלו

 שנה קבוצה מכונית1992  פיג'ו  פיג'ו 9051991  יגואר  יגואר XJR-141990  סאובר-מרצדס  סאובר C9\מרצדס-בנץ C111989  סאובר-מרצדס  סאובר C91988  יגואר  יגואר XJR-81987  יגואר  XJR-81986  פורשה  פורשה 956\פורשה 9621985  פורשה  פורשה 956\פורשה 9621984  פורשה  פורשה 9561983  פורשה  פורשה 9561982  פורשה   פורשה 9561981  לנצ'יה  לנצ'יה מונטה קרלו1980  לנצ'יה  לנצ'יה מונטה קרלו1979  פורשה  פורשה 9351978  פורשה  פורשה 9351977  פורשה  פורשה 9351976  פורשה  פורשה 936\פורשה 9081975  אלפא רומיאו אלפא רומיאו 33TT121974  מאטרה  מאטרה MS6701973  מאטרה  מאטרה MS6701972  פרארי  פרארי 312 PB1971  פורשה  פורשה 917\פורשה 9081970  פורשה  פורשה 917\פורשה 9081969  פורשה  פורשה 9081968  פורד  פורד GT401967  פרארי  פרארי 330 P31966  פורד  פורד GT401965  שלבי  שלבי קוברה דייטונה1964  פרארי  פרארי GTO 2501963  פרארי  פרארי GTO 2501962  פרארי  פרארי GTO 2501961  פרארי  פרארי 250 TR611960  פרארי  פרארי 250 TR59/601959  אסטון מרטין  אסטון מרטין DBR11958  פרארי  פרארי 250 TR1957  פרארי  פרארי 290\315\3351956  פרארי  פרארי 860 מונזה1955  מרצדס-בנץ  מרצדס-בנץ 300 SLR1954  פרארי  פרארי 375\750 מונזה1953  פרארי  פרארי 340

קישורים חיצוניים

קטגוריה:תחרויות ספורט מוטורי
קטגוריה:תחרויות ספורט לא פעילות